11/03/2021 | Administración LocalMunicipal
Vedra
Secretaría-Intervención
Anuncio PEL-Concellos Reactiva anualidade 2021

ANUNCIO Anuncio das bases que rexerán a convocatoria para a contratación laboral temporal, mediante oferta pechada na oficina de emprego correspondente, de 3 oficiais de segunda xardineiros/as a xornada parcial (6 horas/día) durante 7 meses, 2 oficiais de segunda albaneis a xornada parcial (6 horas/día) durante 8 meses e 1 operario/a de servizos varios-axudante RSU a xornada completa durante 3 meses, mediante concurso-oposición, a través do Programa de Integración Laboral PEL-CONCELLOS REACTIVA do Concello de Vedra 2021 da Deputación da Coruña mediante a execución de obras e servizos mínimos municipais dos concellos da provincia de menos de 20.000 habitantes, anualidade 2021 (expediente 2021000000906) Co obxecto de dar cumprimento ao disposto no artigo 205 n.º 4 da Lei 2/2015, do 29 de abril, do Emprego Público de Galicia, en relación á súa vez co disposto na Base Terceira das aprobadas por decreto do alcalde núm.134/2021, de data 5 de marzo de 2021, a través da cal se aproban as bases que rexerán o procedemento de selección por concurso-oposición, para poder contratar a 3 oficiais de segunda xardineiros/as a xornada parcial (6 horas/día) durante 7 meses, 2 oficiais de segunda albaneis a xornada parcial (6 horas/día) durante 8 meses e 1 operario/a de servizos varios-axudante RSU a xornada completa durante 3 meses na modalidade de contrato por obra ou servizo, para execución dun programa de carácter temporal. As solicitudes/instancias e documentación complementaria para formar parte do proceso selectivo (Anexo I) presentaranse durante o prazo de sete días hábiles, contados a partir do seguinte á publicación deste anuncio de convocatoria no Boletín Oficial da Provincia de A Coruña. Procédese a publicar ditas Bases, cuxo contido é o que deseguido se indica. BASES PARA A CONTRATACIÓN LABORAL TEMPORAL, A TEMPO PARCIAL, MEDIANTE OFERTA PECHADA NA OFICINA DE EMPREGO SANTIAGO NORTE E POSTERIOR CONCURSO-OPOSICION, DE DOUS OFICIAIS DE SEGUNDA ALBANEIS PARA OITO MESES A XORNADA PARCIAL (6 H/DÍA), TRES OFICIAIS DE SEGUNDA XARDINEIROS/AS PARA SETE MESES A XORNADA PARCIAL (6 H/DÍA) E UN OPERARIO SERVIZOS VARIOS AXUDANTE RECOLLIDA LIXO PARA TRES MESES A XORNADA COMPLETA DO “PROGRAMA DE INTEGRACIÓN LABORAL PEL-CONCELLOS REACTIVA DO CONCELLO DE VEDRA 2021” DA DEPUTACIÓN DA CORUÑA BASE PRIMEIRA.–OBXECTO DA CONVOCATORIA. Estas bases teñen por obxecto a contratación do seguinte persoal: – 2 oficiais de segunda albaneis a xornada parcial ( 6 horas/día) durante 8 meses. – 3 oficiais de segunda xardineiros/as a xornada parcial (6 horas/día) durante 7 meses. – 1 operario/a servizos varios-axudante recollida lixo a xornada completa durante 3 meses. Con cargo ao programa denominado “Programa de Integración laboral do Concello de Vedra 2021”. Código de expediente 2021000000906, convocado e subvencionado pola Deputación Provincial de A Coruña a través do programa PEL-CONCELLOS REACTIVA. As tarefas a realizar, en cada caso, polo persoal seleccionado serán as seguintes: – Conservación e mantemento dos parques e xardíns, así como aquelas áreas e espazos verdes municipais que se estenden ao longo de todo o termo municipal. – Limpeza de infraestruturas viarias, tales como sinais, marquesiñas, indicadores… (tarefas de limpeza e roza perimetral). – Tarefas de apoio na recollida e tratamento de residuos… – Conservación e limpeza das beirarrúas e estradas do Concello. – Repintado de sinalización horizontal (pasos de peóns, vaos, zonas de aparcamento para persoas con discapacidade, stops, cedas…). – Acondicionamento e conservación de vías públicas (pavimentación e bacheo, colocación de badéns e bandas rugosas, construción de beirarrúas, rede de sumidoiros, tubaxe de pluviais, augas veciñais, de rego…). – Pequenas obras de ampliación de saneamento e abastecemento. – Construción, conservación e mantemento de parques públicos. – Pequenas obras de acometida e mantemento de alumeado público. – Atención de locais públicos. – Recollida de residuos sólidos urbanos (RSU). – Aqueles que se lle encomenden relacionados co seu posto. A xornada laboral é a tempo parcial (6 horas/dia) para albaneis e xardineiros/as e a tempo completo para o/a operario/a de servizos varios-axudante RSU e axustarase ás necesidades do servizo. BASE SEGUNDA.–CONDICIÓNS DOS/AS ASPIRANTES. a) Ser español ou nacional doutro Estado, estes últimos, de acordo co disposto no artigo 57 do EBEP. b) Idade: ter cumpridos dezaseis anos de idade e non exceder a idade máxima de xubilación forzosa. c) Estar en posesión do permiso de conducir tipo B. d) Habilitación: non ter sido separado/a, mediante expediente disciplinario, do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmo termos, o acceso ó emprego público. (Achégase declaración xurada a cubrir polo aspirante (Anexo III), que deberá presentar no momento de solicitude de participación no proceso selectivo). e) Estar en posesión da tarxeta de demandante de emprego como desempregado/a na oficina de emprego correspondente. f) Segundo o apartado 2.1 das bases de convocatoria do Programa de Integración Laboral (BOP núm.220 do 23 de decembro de 2020) estipula que as persoas a contratar no programa deberán estar en situación de desemprego na data de inicio do proceso selectivo e atoparse nalgunha das seguintes situacións de exclusión laboral: – Mulleres, ao ter un diferencial de índice de desemprego rexistrado sensiblemente superior ao dos homes. – Maiores de 45 anos. – Persoas desempregadas de longa duración. Aos efectos deste programa terán esta consideración aquelas persoas que leven un mínimo de 2 anos como demandantes de emprego. – Persoas con discapacidade: aquelas persoas que teñan recoñecida, pola administración competente, unha discapacidade nun grao igual ou superior ao 33%. – Persoas en situación de drogodependencia. – Persoas que vivan nun fogar onde ninguén teña emprego. – Persoas con fogar monoparental. – Persoas con problemas para atopar emprego polo idioma ou cuestións socioculturais. – Persoas vítimas de violencia de xénero. – Persoas sen fogar. As persoas aspirantes presentarán unha declaración xurada (anexo II) indicando o colectivo ou colectivos aos que pertence. No caso de saír como titular para a contratación deberá acreditar documentalmente mediante documento orixinal ou copia cotexada ao colectivo ou colectivos aos que pertence, no prazo máximo de 2 días a contar dende o mesmo día que sae publicada a listaxe definitiva, nas dependencias municipais. De non acreditarse axeitadamente non se procederá á contratación, e procederase a nomear o suplente da listaxe definitiva pola orde de puntuación acadada. BASE TERCEIRA.–REQUISITOS PARA A SELECCIÓN E DATAS PARA A REALIZACIÓN DAS PROBAS. As persoas aspirantes serán preseleccionadas pola Oficina Pública de Emprego de Santiago Norte, e remitirán lista provisional, previa oferta pechada presentada por esta entidade. Datas para a realización das probas.–As persoas candidatas deberán presentarse, na data e hora que a Oficina Pública de Emprego requira (ben por carta ou por calquera outro medio de comunicación que a Oficina de Emprego acorde) nas dependencias municipais da Casa do Concello de Vedra (Avda. Mestre M. Gómez, n.º 1 – 15885 Vedra) ou ubicación que se estableza para a realización das probas oportunas, provistos do DNI. As persoas candidatas deberán realizar unha proba práctica para optar ás prazas. Para realizar a selección presentarase oferta no Servizo Público de Emprego de Santiago Norte para que remitan persoas candidatas desempregadas inscritas no Servizo público de Emprego e que pertencerán a algún dos seguintes colectivos: As persoas candidatas participarán nun proceso selectivo con realización de proba práctica e baremo da condición dos colectivos anteriormente enumerados. Para isto as persoas candidatas deberán acreditar documentalmente a situación do colectivo ou colectivos aos que pertenzan, mediante declaración xurada e no suposto que saian como titulares deberán acreditar no prazo máximo de 2 días, a contar dende o mesmo día que se fai pública a listaxe definitiva dos resultados do proceso selectivo, nas dependencias municipais as fotocopias ou os orixinais dos documentos que acrediten tal situación de colectivo específico e que se relaciona na Base segunda. De non acreditarse axeitadamente non se procederá á realización da contratación, e procederase a nomear o suplente da listaxe definitiva pola orde de puntuación acadada. BASE CUARTA.–COMISIÓN SELECCIONADORA. A comisión seleccionadora será nomeada por Alcaldía e estará composto por 5 membros titulares e suplentes: un Presidente/a, 2 vogais, 1 vogal suplente e un Secretario/a. De conformidade co establecido no artigo 60 da Lei 7/2007, do 12 de abril, reguladora do Estatuto Básico do Empregado Público, o tribunal cualificador das probas selectivas será nomeado por Resolución de Alcaldía, velando na súa composición polo cumprimento dos principios de imparcialidade e profesionalidade dos seus membros, tendo así mesmo na súa composición a paridade entre muller e home (na medida do posible), e sen que poidan formar parte dos mesmos, o persoal de elección ou designación política, os funcionarios interinos, nin o persoal laboral temporal ou eventual, ademais a pertenza debe ser a título individual e persoal, sen que poidan facelo por conta ou representación de ninguén. O nomeamento dos membros da comisión seleccionadora farase por Resolución de Alcaldía, que se publicará no taboleiro de anuncios e páxina web do Concello de Vedra. Para a válida constitución do comisión seleccionadora, a efectos da celebración de sesións, deliberacións e toma de acordos requirirase a presenza do presidente e do secretario ou de quen lles substitúan, e da metade, polo menos, dos seus membros titulares ou suplentes. As decisións adoptaranse por maioría de votos dos membros presentes, resolvendo en caso de empate, o voto de calidade do presidente da comisión seleccionadora. A comisión seleccionadora resolverá por maioría de votos dos seus membros presentes, todas as dúbidas e propostas que xurdan para a aplicación das normas contidas nestas Bases e estará facultada para resolver as cuestións que poidan suscitarse durante a realización das probas, así como para adoptar as medidas necesarias que garantan a debida orde das mesmas en todo o non previsto nas Bases. Os seus acordos serán impugnables nos supostos e formas establecidas pola Lei 30/92, do 26 de novembro. O Tribunal continuará constituído ata tanto se resolvan as reclamacións que se presenten ou as dúbidas que se poidan derivar do procedemento selectivo. Os membros da comisión seleccionadora deberán absterse de formar parte do mesmo cando concorran neles algunha das circunstancias previstas no artigo 28 da Lei 30/92, do 26 de novembro, de conformidade co art.13.4 do Real Decreto 364/95, do 10 de marzo. Así mesmo, as persoas aspirantes poderán recusarlles se concorrese algunha daquelas circunstancias. BASE QUINTA.–PROCESO DE SELECCIÓN. A comisión seleccionadora realizará: PROBA PRÁCTICA: máximo de 15 puntos. Consistirá na realización dunha proba práctica relacionada coas funcións do posto a desenvolver en cada caso. A comisión seleccionadora puntuará este exercicio entre 0 e 15 puntos. Este exercicio terá carácter obrigatorio e eliminatorio. Para superar dita proba será preciso acadar como mínimo 7,5 puntos. A duración da proba práctica decidiraa a comisión seleccionadora, segundo a proba que se estableza en cada caso. BAREMACIÓN DAS SITUACIÓNS DE COLECTIVO ESPECÍFICO: Valorarase cada un deles a razón de 1 punto, sendo acumulativos. O máximo a acadar neste apartado serán 10 puntos. As persoas candidatas deberán acreditar documentalmente estas situacións. Para isto as persoas candidatas deberán acreditar documentalmente a situación do colectivo ou colectivos aos que pertenzan, mediante declaración xurada, e no suposto de que saian como titulares deberán acreditar no prazo máximo de 2 días, a contar dende o mesmo día que se fai pública a listaxe definitiva dos resultados do proceso selectivo, nas dependencias municipais as fotocopias ou os orixinais dos documentos que acrediten tal situación de colectivo específico e que se relaciona na Base segunda. De non acreditarse axeitadamente non se procederá a realización da contratación, e procederase a nomear o suplente da listaxe definitiva pola orde de puntuación acadada. BASE SEXTA.–DESENVOLVEMENTO DO PROCESO SELECTIVO. No caso de probas individuais, a orde de participación no proceso selectivo dos/as aspirantes iniciarase pola orde alfabética dos seus apelidos e nomes. Das sesións que celebre a comisión seleccionadora o/a secretario/a levantará acta, onde se farán constar as cualificacións das probas dos/as aspirantes e das que se produzan. Xunto coa acta, uniranse ao expediente as follas da documentación acreditativa da situación de colectivo específico. BASE SÉTIMA.–SUPERACIÓN DO PROCESO SELECTIVO. – Superarán o proceso selectivo aquelas persoas aspirantes que, ordenadas segundo a puntuación global acadada, lle corresponda un número de orde igual ou inferior ó número de prazas convocadas. – Para a obtención da puntuación global o tribunal sumará as puntuacións de ambas fases. – No caso de empate a orde establecerase atendendo sucesivamente aos seguintes criterios: a) Maior puntuación acadada no baremo do colectivo. b) Maior puntuación obtida na proba práctica. c) Acreditación de maior antigüidade como desempregado/a inscrito na Oficina Pública de Emprego. – En ningún caso a Comisión seleccionadora poderá declarar que teñen superado o proceso selectivo, e por tanto, aprobado maior número de aspirantes que o número de prazas convocadas. – A Comisión seleccionadora queda facultada para determinar o nivel mínimo esixido para a obtención das cualificacións de conformidade co sistema de valoración que acorde en cada exercicio. BASE OITAVA.–LISTA DE APROBADOS E PROPOSTA DE CONTRATACIÓN. Terminada a cualificación de todo o proceso, a comisión seleccionadora publicará no taboleiro de anuncios e na páxina web da corporación a relación de persoas aspirantes aprobadas pola orde de puntuación formulando proposta de contratación a favor das persoas aspirantes que figuren con maior puntuación, constituíndo o resto de persoas aspirantes aprobadas, lista de reserva. Dita lista de reserva terá efectos para a cobertura de renuncias, baixas, ou a non acreditación (documento orixinal ou copia cotexadas) por parte das persoas candidatas nomeadas para o posto da condición de colectivo específico recollido na Base segunda, en relación coa contratación vinculada ao procedemento obxecto destas bases, non outorgando aos integrantes da lista de reserva dereito algún en relación a outros procesos de contratación. Esta lista de reservas terá vixencia ata a publicación de nova listaxe no seguinte proceso selectivo pola mesma convocatoria en anos posteriores, se fose o caso. Abrirase un prazo para a presentación das alegacións aos resultados acadados que se indicará cando se publique o listado da puntuación final. De non presentarse elevarase a definitiva a lista que se publicará na páxina web do Concello e no taboleiro de anuncios. Unha vez rematado o proceso de selección, a proposta do tribunal será elevada ao alcalde para que formule a contratación das persoas que obteñan a mellor puntuación, en número que non supere a das prazas obxecto da convocatoria. Cando a comisión seleccionadora non poida efectuar proposta de nomeamento por non terse presentado os/as aspirantes, elevará proposta á alcaldía de que se declare deserta. A formalización do contrato realizarase conforme ao previsto na lexislación vixente. BASE DÉCIMA.–FORMALIZACIÓN DOS CONTRATOS. Para o previsto nestas bases será de aplicación a Lei 7/1985 de 2 de abril, así como cantas normas de igual ou superior rango sexan aplicables. A convocatoria, bases e actos administrativos derivados da mesma serán recorribles nos termos previstos na Lei 30/1992 e na Lei 29/1998. Sen prexuízo do carácter administrativo dos actos que integran o procedemento da selección, fiscalizables ante a xurisdición contencioso–administrativa, o réxime xurídico dos contratos será o da lexislación laboral, correspondendo aos xulgados do social o coñecemento das cuestións que se deriven do incumprimento dos mesmos. BASE UNDÉCIMA.–INCIDENCIAS. A Comisión Seleccionadora queda autorizada para resolver as dúbidas que se presenten, e para adoptar os acordos necesarios para o bo funcionamento do proceso de selección, en todo o non previsto nestas bases, facendo constar na acta correspondente os acordos adoptados. Vedra, 5 de marzo de 2021. O ALCALDE Asdo.: Carlos Martínez Carrillo ANEXO I Declaración xurada do cumprimento dos requisitos legais para a participación na convocatoria por medio de oferta pechada na oficina pública de emprego correspondente, para a selección de 2 OFICIAIS DE SEGUNDA ALBANEIS PARA 8 MESES A TEMPO PARCIAL, 3 OFICIAIS DE SEGUNDA XARDINEIROS/AS PARA 7 MESES A TEMPO PARCIAL E 1 OPERARIO/A DE SERVIZOS VARIOS-AXUDANTE RSU PARA 3 MESES A TEMPO COMPLETO DO “PROGRAMA DE INTEGRACIÓN LABORAL PEL-CONCELLOS REACTIVA DO CONCELLO DE VEDRA 2021” DA DEPUTACIÓN DA CORUÑA Don/a ……………………………………………………………………………….……., con DNI ………………… e domicilio en ………………………………………., nacional de …………………………, a efectos de poder participar no proceso selectivo de CONTRATACIÓN LABORAL DE 6 OPERARIOS/AS DE SERVIZOS MÍNIMOS MUNICIPAIS DECLARA BAIXO A SÚA RESPONSABILIDADE: – Non ter sido separado/a mediante expediente disciplinario do servizo de calquera das Administracións Públicas, e dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargo públicos por resolución xudicial, para o acceso ó corpo ou escala funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ó emprego público. – Así mesmo, a efectos do previsto no artigo 10 da Lei 53/1984, do 26 de decembro de Incompatibilidades do Persoal ó Servizo das Administracións Públicas e no artigo 13.1 do Real Decreto 598/1985, do 30 de abril, sobre incompatibilidades do persoal ó servizo da Administración do Estado, da Seguridade Social e dos Entes, Organismos e Empresas dependentes, DECLARA: – Que non desempeña ningún posto ou actividade no sector público delimitado polo artigo primeiro da Lei 53/1984, – Que non realiza actividade privada incompatible ou suxeita a recoñecemento de compatibilidade. En Vedra, o …… de ………… de 2021. Sinatura: ……………………………………………. ANEXO II Declaración xurada do cumprimento dos requisitos legais para a participación na convocatoria por medio de oferta pechada na oficina pública de emprego correspondente, para a selección de 2 OFICIAIS DE SEGUNDA ALBANEIS PARA 8 MESES A TEMPO PARCIAL, 3 OFICIAIS DE SEGUNDA XARDINEIROS/AS PARA 7 MESES A TEMPO PARCIAL E 1 OPERARIO/A DE SERVIZOS VARIOS-AXUDANTE RSU PARA 3 MESES A TEMPO COMPLETO DO “PROGRAMA DE INTEGRACIÓN LABORAL PEL-CONCELLOS REACTIVA DO CONCELLO DE VEDRA 2021” DA DEPUTACIÓN DA CORUÑA Don/a ……………………………………………………………………………….……., con DNI ………………… e domicilio en ………………………………………., nacional de …………………………, a efectos de poder participar no proceso selectivo de CONTRATACIÓN LABORAL DE 6 OPERARIOS/AS DE SERVIZOS DECLARO BAIXO A MIÑA RESPONSABILIDADE: 1. Que pertenzo os seguintes colectivos (marcar unha “x” onde proceda): Recorde que estes datos deben ser certos e deberá acreditar documentalmente no suposto de que saia como titular da praza.2. Comprométome, no suposto de que saia como titular da praza ofertada, a acreditar debidamente, mediante documentos orixinais ou copias cotexadas, as situacións que indico neste escrito, no prazo indicado nas bases, que é de 2 días a contar dende o mesmo día da publicación da listaxe definitiva.3. Que coñezo que no suposto de que saia como titular da praza, e non cumprir co requisito que establece o punto 2 desta declaración, o Concello de Vedra non procederá á contratación, e procederase a nomear o suplente da listaxe definitiva pola orde de puntuación acadada. En Vedra, o …… de ………… de 2021. Sinatura: …………………………………………….